и за са да се произнесе, взе предвид следното:.
          Производството по делото е по реда на чл.63, ал.1, изр.2 от ЗАНН, във 
вр. с чл.208 и сл. от АПК. 
          С Решение № 1004/15.12.2012 г., постановено по нахд № 1286/2012 г., 
Районен съд – гр.П., е изменил Наказателно постановление № 277/26.09.2012 г. на 
началника на М. Ю., с което на И. Н. М. от с.Я., ул.”. № 29, Община П., е 
наложена глоба в размер на  459,70 лв., представляваща 200 % върху митническата 
стойност на стоките предмет на нарушението , за извършено нарушение по чл.233, 
ал.3 , във вр. с ал.1 от ЗМ, в частта, с която е определен размер на 
наказанието глоба, като е намалил размера на глобата на 344,78, лв., 
представляваща 150 % върху митническата стойност на стоките, предмет на 
нарушението; и е потвърдено преждеспоменатото НП в останалата му част като 
правилно и законосъобразно.
        В законния срок против решението на първоинстанционния съд е подадена 
касационна жалба от административнонаказващия орган, в която се оспорва 
определеният от районния съд размер на административното наказание глоба. 
Поддържа се, че правилно АНО е наложил наказанието глоба в размер на 200 на сто 
върху митническата стойност на стоките, предмет на нарушението предвид на това, 
че три месеца по-рано И. Н.М. е извършил подобно нарушение, за което е издадено 
процесното НП. Иска се отмяна на решението в частта, с която е намален размерът 
на административното наказание глоба и да се потвърди изцяло издаденото от 
Началника на М. Ю. наказателно постановление.
         Ответникът И. Н. М., в писмено становище оспорва касационната жалба  
като неоснователна и моли съда да я отхвърли.
          Представителят на О. П. – Б., дава мотивирано  заключение за 
неоснователност на касационната жалб и пледира да бъде оставено в сила на 
решението на районния съд.
        Настоящият състав на Административен съд – Б., след като обсъди 
събраните по делото доказателства, посочените в жалбата касационни основания, 
доводите и становищата на страните, и след като извърши служебно проверка, 
съгласно чл. 218, ал. 2 от АПК, прие за установено следното :
       Касационната жалба е процесуално допустима -  подадена е от надлежна 
страна, в срока по чл. 211, ал. 1 от АПК.
        Разгледана по същество касационната жалба е неоснователна по следните 
съображения:
         С обжалваното НП, на основание чл.233, ал.3 от ЗМ, на И. Н. М.  е 
наложена глоба в размер на 459,70 лева, представляваща 200 на сто върху 
митническата стойност предмет на нарушението  и на основание чл.233, ал.4 от ЗМ 
са отнети в полза на държавата стоките предмет на нарушението. 
         Разглеждайки жалбата на Ив.Н.М. против  Наказателно постановление 
№275/24.09.2012г. на Началника на М. Ю., районният съд е намалил размера на 
наложеното административно наказание глоба на 344,78 лв., представляващи 150 на 
сто върху митническата стойност предмет на нарушението. 
         За да постанови този резултат, РС-гр.П. е приел, че митническият орган 
не се е съобразил с разпоредбата на чл.27 от ЗАНН. Приел е, че наказанието 
следва да се намали до законоустановения минимум с оглед тежкото финансово 
състояние на нарушителя и здравословните проблеми на членовете на неговото 
семейство. 
         Решението на районния съд не се обжалва от нарушителя т.е. нарушението 
не се оспорва. Подадената от Началника на М. Ю. жалба касае размера на 
наложеното наказание. Твърди се, че наказанието следва да бъде в определения от 
административнонаказващия орган размер с оглед на това, че нарушението е 
извършено повторно, за което е издадено Наказателно постановление № 
10/14.05.2012 г. на Началника на М. Ю.. 
       Настоящия състав на БлАС счита за неоснователни възраженията на 
касационния жалбоподател за незаконосъобразност на оспореното решение досежно 
размера на наказанието. Действително, пред районния съд е представено 
Наказателно постановление № 10/14.05.2012 г. на Началника на М. Ю., с което на 
И. Н.М. е ангажирана отговорността за същото по вид нарушение, но с оглед на 
останалите доказателства по делото, обсъдени от районния съд, изводите на съда 
за намаляване на размера на наказанието съответстват на закона. С така 
определения от районния съд размер на наложената глоба ще се постигнат целите 
на наказанието.
       По изложените съображения касационната инстанция намира, че обжалваното 
решение се явява правилно, не са налице сочените касационни основания за 
отмяната му, поради което следва да се остави в сила.
        Водим от горното и на основание чл.63, ал.1, изр.2 от ЗАНН, във вр. с 
чл.221, ал.1 и ал.2, предл.1 от АПК, касационният състав на БлАС

Р Е Ш И :

           ОСТАВЯ В СИЛА Решение № 1004/15.12.2012 г., постановено по НАХД № 
1286/2012 г., на Районен съд – гр.П., в частта, с която е изменено Наказателно 
постановление № 277/26.09.2012 г. на Началника на М. Ю..
         Решението е окончателно.

         ПРЕДСЕДАТЕЛ : /п/ Мария Тодорова
ЧЛЕНОВЕ : /п/ Стоянка Пишиева-Сахатчиева

                        /п/ Иван Шекерлийски

Вярно с оригинала!
КТ